Rodrigo Pereira Rodrigo Frank Pereira (Pontal, 28 ta' Frar 1981) huwa futboler professjonali Brażiljan li jilgħab bħala difensur ma' Balzan. Rodrigo Pereira huwa Brażiljan li jħaddan ukoll ċittadinanza Taljana. Hu beda l-karriera tal-futbol tiegħu fil-Brażil fejn kien jilgħab ma' Guarani FC. Wara hu lagħab għal Santos u Portuguesa de Desportos. Suċċessivament, Rodrigo iddeċieda li jħalli l-Brażil u beda avventura ġdida tiegħu fl-Awstrija fejn ingħaqad ma' Bad Aussee. Wara din l-esperjenza huwa ssieħeb ma' tim Awstrijak ieħor, Waidhofen. Fil-25 ta' Ġunju 2010, Rodrigo ingħaqad ma' First Vienna għall-istaġun 2010–11. Ma' First Vienna, Rodrigo kien il-kaptan tat-tim u għamel sbatax-il apparenza. Fis-suq tat-trasferimenti tas-sajf 2011, Rodrigo ingħaqad mal-klabb Malti ta' Birkirkara fejn iffirma kuntratt ta' sena nhar it-28 ta' Lulju. Huwa għamel id-debutt tiegħu ma' Birkirkara fid-29 ta' Lulju fir-rebħa ta' 5–1 kontra Vittoriosa Stars. Fi tmiem l-istaġun, huwa ġedded is-sħubija tiegħu ma' Birkirkara għal darb'oħra sa tmiem l-istaġun. Hu kien inkluż fid-deċiżiva bejn Birkirkara u Hibernians, bil-prestazzjoni tajba tiegħu, hu ntgħażel bħala r-Raġel tal-Logħba. Fis-16 ta' Awwissu 2013, tħabbar li Pereira ssieħeb ma' Balzan. Fil-bidu tal-istaġun 2013–14, Pereira għamel id-debutt ma' Balzan fid-dro ta' 2-2 kontra Vittoriosa Stars. Fil-31 ta' Awwissu huwa skorja l-ewwel gowl tiegħu għal Balzan f'telfa ta' 2-1 kontra l-eks tim tiegħu Birkirkara. Birkirkara